[{"text_idx": "#000000", "text": "3 na\u0308idet, kuidas originaalsus tagas autorio\u0303iguse"}, {"text_idx": "#000001", "text": "Originaalselt so\u0303uad, autorio\u0303igust kaitstes kaugele jo\u0303uadKa disainilahendustele on ainus no\u0303ue originaalsusTehnilised piirangud loomingus ei va\u0308lista autorio\u0303iguslikku kaitset"}, {"text_idx": "#000002", "text": "U\u0308hendkuningriigi kohtute praktikas on seoses u\u0308he juhtumiga u\u0308les kerkinud autorio\u0303iguslik ku\u0308simus, millele o\u0303igusliku vastuse otsimisel po\u0308o\u0308rduti ka Euroopa Liidu autorio\u0303iguse poole. Millised on po\u0303hilised eeldused teose kaitsmiseks autorio\u0303igusega Euroopa Liidus?"}, {"text_idx": "#000004", "text": "Aastatel 1985-1987 lo\u0303i USA endine professionaalne so\u0303udja John Duke veetakistusega so\u0303udeergomeetri WaterRower, mille patent on nu\u0308u\u0308dseks aegunud. U\u0308hendkuningriigi intellektuaalomandi kaitse kohus arutas vo\u0303imalikust rikkumisest tulenevalt, kas WaterRower vo\u0303iks olla U\u0308K autorio\u0303iguse seadusega kaitstud kunstka\u0308sito\u0308o\u0308teos."}, {"text_idx": "#000005", "text": "Kohtunik leidis, et vo\u0303ib ku\u0308ll. WaterRoweris on koos nii piisaval ma\u0308a\u0308ral ka\u0308sito\u0308o\u0308oskust kui ka kunstilist meisterlikkust. Lisaks ma\u0308rkis kohtunik, et va\u0308ga to\u0303ena\u0308oliselt loetaks WaterRower ka ELi o\u0303iguse kohaselt originaalseks teoseks. Sellise hinnangu andmisel toetus kohtunik Euroopa Liidu Kohtu praktika seisukohast olulisele asjaolule, et teose loomisel oli Duke\u2019il vaatamata tehnilistele piirangutele, mis kaasnevad so\u0303udeergomeetri valmistamisega, siiski vo\u0303imalik va\u0308ljendada oma vabu ja loomingulisi valikuid ning luua originaalne teos."}, {"text_idx": "#000006", "text": "John Duke\u2019i loodud WaterRower (allikas)."}, {"text_idx": "#000008", "text": "Va\u0308idetava autorio\u0303iguse rikkuja so\u0303udeergomeeter TOPIOM (allikas)."}, {"text_idx": "#000009", "text": "Ka disainilahendustele on ainus no\u0303ue originaalsus"}, {"text_idx": "#000010", "text": "U\u0308he viimaste aastate olulisema Euroopa Liidu Kohtu lahendina autorio\u0303iguse valdkonnas vo\u0303ib va\u0308lja tuua Cofemel\u2019i ro\u0303ivadisaini lahendi. Portugali kohus leidis, et tarbekunstiteostele, to\u0308o\u0308stusdisainilahendustele vo\u0303i disainiteostele laieneb autorio\u0303iguse kaitse tingimusel, et need on algupa\u0308rased, see ta\u0308hendab, et need on autori enda intellektuaalse loomingu tulemus, ilma et selleks oleks no\u0303utav eriline esteetiline vo\u0303i kunstiline va\u0308a\u0308rtus."}, {"text_idx": "#000011", "text": "Seeja\u0308rel asus nimetatud kohus seisukohale, et ka\u0308esoleval juhul on asjaomased G\u2010Stari ro\u0303ivamudelid ARC ja ROWDY autorio\u0303igusega kaitstud teosed. Lo\u0303puks leidis ta, et mo\u0303nede Cofemeli toodetud ro\u0303ivastega rikutakse G\u2010Stari autorio\u0303igusi. Euroopa Kohus selgitas, et disainilahenduste puhul tekib autorio\u0303iguslik kaitse u\u0308ksnes originaalsuse no\u0303ude ta\u0308itmisel ja mitte mingil muul alusel, nt subjektiivne ilutunnetus. ELi liikmesriigid ei saa anda autorio\u0303iguslikku kaitset disainilahendustele alusel, et neil on nt eriline esteetiline vo\u0303i kunstiline va\u0308a\u0308rtus."}, {"text_idx": "#000014", "text": "Koosko\u0303las Cofemel\u2019iga kinnitas Euroopa Kohus kohtuasjas Brompton Bicycle\u2019i ja Chedech/Get2Get\u2019i vahel, et toode on intellektuaalsest loomingust tulenev originaalne teos, kui autor on seda luues va\u0308ljendanud oma loomingulist vo\u0303imet algupa\u0308raselt, tehes vabu ja loomingulisi valikuid, mille tulemusel peegeldab teos tema isikupa\u0308ra."}, {"text_idx": "#000015", "text": "Seega vo\u0303ivad jalgratas ja selle funktsionaalne kuju olla autorio\u0303igusliku kaitse all isegi siis, kui ratta spetsiifiline kuju on mingil ma\u0308a\u0308ral vajalik kindla tehnilise tulemuse saavutamiseks, tingimusel, et see vastab eespool nimetatud originaalse toote kriteeriumidele."}, {"text_idx": "#000016", "text": "WaterRoweri ja sarnaste juhtumite puhul on autori vaatest ELi o\u0303iguse kohaldamise eeliseks just see, et autorio\u0303iguste tekkimiseks ongi vaja ainult originaalset teost ning hindama ei pea autori kavatsust vo\u0303i teose kunstilist va\u0308a\u0308rtust."}, {"text_idx": "#000019", "text": "Ole kursis Hedmani uudiste ja u\u0308ritustega"}, {"text_idx": "#000020", "text": "Kui soovid pu\u0308sida kursis Tallinna advokaadibu\u0308roode ja o\u0303igusmaailma va\u0308rskeimate arengutega, mis vo\u0303ivad ettevo\u0303tte tegevust mo\u0303jutada, siis liitu meie uudiskirjaga, sisestades allpool oma e-maili aadressi."}]